TPOLY เดินหน้าประมูลงานรัฐ-เอกชน ตั้งเป้า Backlog ปีนี้กว่า 3 พันลบ.
TPOLY คว้างานก่อสร้างโครงการจัดหาน้ำดิบฯ มูลค่ากว่า 191 ลบ. พร้อมเดินหน้าประมูลงานรัฐ-เอกชน หวังดันยอด Backlog ปี 64 ทะลุ 3 พันลบ.
TPOLY คว้างานก่อสร้างโครงการจัดหาน้ำดิบฯ มูลค่ากว่า 191 ลบ. พร้อมเดินหน้าประมูลงานรัฐ-เอกชน หวังดันยอด Backlog ปี 64 ทะลุ 3 พันลบ.
18 มิ.ย. 2564

นายปฐมพล สาวทรัพย์  ประธานเจ้าหน้าที่บริหารและกรรมการผู้จัดการใหญ่ บริษัท ไทยโพลีคอนส์ จำกัด (มหาชน) หรือ TPOLY  เปิดเผยว่า บริษัทฯ ได้รับงานก่อสร้างใหม่ เป็นการก่อสร้างงานเดินท่อส่งน้ำและสถานีสูบน้ำ โครงการจัดหาน้ำดิบเพื่อภาคการผลิตพื้นที่จังหวัดระยอง  อ.บ้านฉาง จ.ระยอง ซึ่งเป็นโครงการของบริษัท วาย.เอส.เอส.พี. แอกกริเกต จำกัด มูลค่าโครงการ 191,264,587.50 บาท ระยะเวลาการก่อสร้าง 270 วัน
“แม้การแพร่ระบาดของโควิด-19 ระลอกใหม่นี้ ยังทวีความรุนแรง แต่บริษัทฯ ก็ยังเข้าประมูลงานใหม่ๆ อย่างต่อเนื่อง ทั้งงานภาครัฐและเอกชน โดยเฉพาะงานที่มีความพร้อมในการก่อสร้าง รวมทั้งการให้บริการภายหลังส่งมอบงาน เพื่อให้ลูกค้าเกิดความพึงพอใจมากที่สุด ซึ่งเป็นจุดแข็งของบริษัทฯ”นายปฐมพลกล่าว
สำหรับแผนการดำเนินงานที่เหลือของปีนี้ บริษัทฯ เดินหน้าเข้าประมูลงานใหม่ๆ ทั้งภาครัฐและเอกชน โดยเฉพาะงานภาครัฐที่มีการทยอยออกโครงการอย่างต่อเนื่อง และเป็นงานที่มีความเชี่ยวชาญและมีประสบการณ์ในการก่อสร้าง ทั้งงาน ก่อสร้างอาคารโรงพยาบาล สถานศึกษา สนามบิน เป็นต้น รวมทั้ง งานก่อสร้างชลประทานและประปา โดยตั้งเป้า Backlog อยู่ที่ 3,000 ล้านบาท ภายในปีนี้ ซึ่งจะทยอยรับรู้รายได้ตามเป้าหมายที่ตั้งไว้